text: Nu skal de lære om hygiejne i Haderslev
  28 marts 2014 kl. 14.26
  I børnehaver, skoler og plejehjem i Haderslev skal de nu lære, hvad god hygiejne er.
  Ifølge Sundhedsstyrelsen har ældre over 60 år i en kommune på Haderslev størrelse mere end 12.000 luftsvejsinfektioner om året, og små børns infektioner giver anledning til ca. 40 % af forældres fravær fra arbejde.
  Det er baggrunden for, at kommunen nu sætter et projekt i gang.
  Børnehaver, skoler og plejehjem vil blive undervist i gode hygiejnevaner.
  - God hygiejne opnår vi kun gennem gode rutiner hos os alle sammen. Det kræver opmærksomhed og viden, men er ikke raketvidenskab og ikke en opgave, der vil ødelægge en god arbejdsdag, siger formanden for projektets styregruppe, overtandlæge Poul Pedersen.
  